Bishopsgate

Bishopsgate is een van die 25 wards of kieswyke waarin die historiese middestad van Londen, die City of London (kort City genoem), vir verkiesingsdoeleindes verdeel is. Dit is ook die naam van een van Londen se groter strate in die noordoostelike hoek van die stad se hoof finansiële distrik tussen Gracechurch Street en Norton Folgate wat deel uitmaak van die Engelse grootpad A10. 

Bishopsgate is genoem na een van die oorspronklik agt stadspoorte in Londen se historiese stadsmuur, die London Wall, wat gedurende die Romeinse tydperk ontstaan het om die destydse nedersetting Londinium te beskerm.

Ondanks die feit dat daagliks honderdduisende Londenaars as pendelaars na hul werkplekke in Bishopsgate stroom, is die permanente woonbevolking in die laaste nasionale Sensus van 2011 as slegs 222 bepaal.

Sien ook 
 Bishopsgate-bomontploffing

Londen